ÜLIKÜLLUSLIK ELU
Tere tulemast meie saatesse! Meil on hea meel, et vaatate täna.
Me ei suhtu sellesse kergelt, et olete järgmised pool tundi meiega,
võiksite teha palju muud sel ajal, kuid otsustasite olla meiega.
Hindame seda väga ja oleme põnevil, et saame jagada midagi te ellu.
Loodame, et see julgustab teid!
VÄGI TEMA NIMES Mike Harvie, Jonathan James
Leian oma kodu Su armastuses
Kõik, mis mul on Sul annan
Annan oma elu, et sind ülistada
Su päästvat armu meeles pean
Sinuga koos on jälle lootus
Pääste Su vere läbi vabastas mu
Sinuga koos vabadus on tõeline
Pääste Jeesuse väe läbi Vägi, mis vabastas mu
Ta nimes on vägi Ta nimes on vägi
Jeesuse nimes on vägi
Ta nimes on tervenemine Ta nimes on tervenemine
Jeesuse nimes on tervenemine
Sinuga koos on jälle lootus
Pääste Su vere läbi vabastas mu
Kes oskas arvata, et mulle meeldivad hobuselihaburgerid?
Inimesed on avastanud, et nad on ostnud burgereid,
mis pole veise -vaid hobuselihast.
See tohutu protest, mis me riigis vallandus
hobuselihaburgerite pärast, on uskumatu!
Kui vaid võitleksime samamoodi vaesuse pärast me tänavatel!
Kuid see protest, avalilke vabanduste nõudmine jne.
Ma ei poolda seda, et peaksid ostma pettuse läbi midagi, mida ei soovi.
Ma ei soosi seda. Ma ei ütle, et peaksime hobuseliha sööma.
Kuid see pani mind tõdema, et neid burgereid müüdi juba mõnda aega
ja müüdi suurtes kogustes.
Need olid paljude õhtusöögiks olnud juba mõnda aega
ja mitte keegi pole neid siiani tagasi viinud ja kurtnud,
et need pole maitsvad.
Teisisõnu, kes oskas arvata, et sulle meeldib hobuseliha?
Kui soovid mõnda muud pealkirja, siis kutsun meid täna üles kogudusena
olema need, kes seisavad sama tuliselt Jumala asjade eest.
Et oleksime need, kes proovivad ja teevad midagi,
kes lihtsalt proovivad midagi. Võib juhtuda, et see meeldib sulle,
võib-olla isegi väga meeldib.
Näitan Jumala Sõnast üht võrratut kohta,
kus meeleheitel inimesed proovisid midagi.
2 Kuningate 7:3-10. See on lugu, millest võime õppida,
kuidas anda asjale võimalus.
See on lugu 4 pidalitõbisest, kes olid väga täbaras olukorras.
Nad olid meeleheitel, näljas. Sellistel aegadel peame olema inimesed,
kes on nõus midagi tegema, andma asjale võimaluse.
Sest olukord on selline: jää sinna ja sure, või proovi!
Võib-olla pead tänasest kaasa võtma selle, et pead midagi proovima,
pead proovima ja murdma midagi, proovima ja otsima Jumalat
valdkonnas, kus sa ei usu, et Jumal tahab sind õnnistada.
Võib-olla pead uuesti proovima.
Need neli pidalitõbist räägivad 2 Kuningate 7:3:
"Ja värava suus oli neli pidalitõbist meest ja need ütlesid üksteisele:
"Miks me siin istume, seni kui sureme?
Kui me mõtleksime linna minna, siis me sureme seal,
sest linnas on nälg; aga kui me jääme siia,
siis me sureme samuti.
Aga lähme nüüd ja tungime süürlaste (vaenlase) leeri:
kui nad jätavad meid elama, siis jääme elama;
aga kui nad meid surmavad, siis sureme!"
Need pidalitõbised istusid väravas ja olid näljas,
ja inimesed linnas olid meeleheitel.
Äkitselt tekkis neil omavahel vestlus, ja esmalt, kui tahad midagi pöörast
sel aastal proovida, siis pead n-ö proovima sõpru.
Sõpru, kes ei ütle, et oled hull või loll või rahune maha,
ära unista nii suurelt, lepi sellega. Sul pole sellist kampa vaja.
Mõned teist, kui tahate midagi teha, räägite valedele inimestele.
Räägite neile, kes ütlevad, miks seda ei saa teha.
Seetõttu sa ei teagi, et tegelikult on see võimalik.
Need tüübid olid koos nendega, kes lasid meeleheitel end juhtida.
Nad vaatasid teisi, kes tegid meeleheites kohutavaid asju.
Kuid endamisi mõeldes ütlesid: miks me siia jääme,
miks me ei tee midagi?
Kui proovid, siis paneb see sind palju rohkem küsima: miks?
Mõned teist peate küsima: miks?
Miks ma olen siia jäänud? Miks ma ikka masenduses olen?
Miks ma eraldan end? Miks olen ikka selles sõltuvuses?
Miks ma pole aus? Miks kohtlen seda inimest valesti?
Miks lasen end tööl niimoodi kohelda, kuigi ei peaks seda taluma?
Miks elan olukorras, kuigi tõotasin, et iial sellesse ei lasku?
Miks ma istun ja vaatan, kuis teised oma unistusi ellu viivad,
kui mul endal on unistus?
Peame küsima: miks? Need mehed küsisid: miks siia jääda?
Kui siia jääme, siis sureme. Miks me siin oleme?
Kui nad selle peale mõtlesid, siis ei leidnud nad ühtki põhjust.
Nad lihtsalt ei teadnud, mida muud teha.
Siis hakkasid arutama: teame, kui siia jääme, siis sureme.
Kui lähme linna, siis teame, et sureme.
Nii et meil on hullumeelne, pöörane mõte midagi proovida:
lähme vaenlaste leeri! Täiesti ebaloogiline!
Lähme vaenlase leeri, kes meid tappa üritavad ja vaatame,
kas meid üldse vastu võetakse - nad olid pidalitõves.
Seega tõenäosus oli veelgi väiksem.
Lähme pidalitõbistena vaenlase juurde ja vaatame, kas meid võetakse vastu,
sest seal on parem - seal on toitu, kui lihtsalt siin istuda.
Usun, et Jumal tahab, et jõuaksid kohta,
kus oled oma olukorrast nii tüdinud, et oled nõus proovima seda muuta.
Ütled: ma juba proovisin korra, see ei toiminud.
Proovisin seda ja mulle ei meeldinud.
Seetõttu ei proovi sa enam midagi muud.
Kuna proovisid korra ühes valdkonnas, ei tähenda, et mujal läheb samuti.
Ragbi mängijad proovivad mitu korda mängu jooksul lüüa,
mõni löök tuleb välja, mõni mitte.
Kuid järgmises mängus nad ei mõtle: eelmine kord proovisin
ja ei õnnestunud, rohkem ei proovi.
Ta mõtleb: täna proovin uuesti, sest täna võin saada vajalikud punktid.
Täna võib olla päev, kui toon võidu oma tiimile
ja minu proovimisest sõltub tulemus.
Peame suhtuma oma olukorda: ma teen proovi, usaldan Jumalat!
Nad istusid seal sõpradena ja rääkisid omavahel:
kas proovime või mitte? Kas jääme siia või liigume?
Miks me siin üldse oleme?
Ühine otsus oli: teeme proovi! Meil pole midagi kaotada!
Vahel on lihtsam proovida, kui sul pole midagi kaotada.
Tihti on raskem proovida, kui võid ka päriselt midagi kaotada.
Lihtne on proovida, kui oled meeleheitel.
Kuid me ei saa jääda lootma meeleheitele, mis sunnib proovima.
See tähendab, et Jumala rahvas proovib midagi uut vaid siis,
kui viimane häda käes on. See pole küll mõistlik!
Peame ka siis, kui asjad on hästi, olema nõus südamest proovima.
Peame olema nõus ka siis oma elu ja usku tõukama punkti,
kus vajame Jumalat rohkem, kui endale loota saame.
Kui asjad on stabiilsed ja hästi, oleme pidanud end jälgima,
isegi rahaliselt - kui kõik oli hästi, tundsin, et Jumal ütles:
miks sa mind veel vajad siis, kui toime tuled?
Miks ei tee midagi, mis paneb sind olukorda, kus vajad mind?
Miks sa ei usalda mind veidi rohkem, vaid hoiad mind ilusti vaos oma elus?
Miks sa ei külva seda seemet, mis tähendab,
et su väike plaan pole enam nii korras?
Miks sa ei räägi selle inimesega? Ütled, et sul on juba küllalt sõpru?
Mul pole vaja kedagi rohkem Alfasse, mul on juba sõbrad.
Jumal küsib: millist elu sa tahad?
Tõsiselt, millist elu sa tahad?
Kui su lapsed ja inimesed su ümber sind vaatavad?
Milline eeskuju sa olla tahad? Tahad olla see,
kes jõudis teatud kohta elus ja istus maha
või see, kes jätkab tuliselt ja proovib asju Jumala jaoks.
Mulle meeldib Kaaleb ja ta hoiak, sest ta proovis neid tõotatud maale viia.
Ta ütles: teeme ära, Jumal on meiega!
Teised ütlesid: ärme proovi, jääme siia, nad on vägevamad.
Jääme siia! Kaaleb ütleb: "Olete hulluks läinud või?"
Ta rebis oma riided lõhki, heitis maha, ei suutnud uskuda,
et nad ei taha proovida! Lihtsalt proovida! Jumal on meiega.
Kuid ei, siin on mugav, me ei taha riskida.
Arvaks, et pärast seda, kui proovis ja kõik teda alt vedasid, ütleks ta:
kui nemad ei lähe, siis jäägu nii, selline mu elu on.
Kuid Piibel ütleb, et 85.aastaselt tõusis Kaaleb ja ütles:
olen sama tugev, kui olin siis, olen sama pühendunud,
andke mulle see maa, sest lähen ja võtan selle 85.aastasena!
On siin mõni 85.aastane, kes on nõus veel proovima?
Lähen parem taeva proovides, mitte surres!
See vaimsus, kui see su üle tuleb, see on nakkav.
See viib sind asjade juurde Jumalaga, mis läheb mööda sellest,
mida sina suudad, selle juurde, mida Jumal suudab.
Salm 5: "Ja hämarikus võtsid nad kätte, et minna süürlaste leeri;
aga kui nad jõudsid süürlaste leeri..,
siis ei olnud seal ühtegi meest."
Jumal oli enne nende tulekut tee puhtaks teinud,
eemaldas kõik vaenlased.
"Sest Issand oli süürlaste sõjaväge lasknud kuulda vankrite mürinat..
ja suure väehulga kära, nõnda et nad ütlesid üksteisele:
"Vaata, Iisraeli kuningas on palganud meie vastu.. egiptlaste kuningad..!"
Seepärast olid nad tõusnud ja hämarikus põgenenud
ning olid jätnud maha oma telgid, hobused, eeslid ja leeri...
ja olid põgenenud, et päästa oma hinge."
Vaata seda, salm 5 ütleb: hämarikus tõusid need 4 meest üles
ja otsustasid minna!
Ja hämarikus hakkas vaenlane kartma ja põgenes linnast.
Sinu teod panevad Jumala tegutsema.
See, kui otsustad hämarikus minna ja proovida,
paneb Jumala teed vabastama.
Kui tõused oma kohalt ja küsid: miks ma veel siin olen,
ütleb Jumal: ootasingi, et sa edasi liiguks.
Videvikus hakkasid nad liikuma ja videvikus hakkas vaenlane kartma
ja lahkus.
"Ja kui need pidalitõbised jõudsid leeri serva, siis läksid nad ühte telki
ning sõid ja jõid, ja kandsid sealt ära hõbedat, kulda ja.." Kujuta ette,
alles nad olid õnnetud, pidalitõves, näljas, hädas, masenduses,
vaid mõned hetked tagasi ja nüüd on neil kulda, hõbedat, toitu
ja nii palju üle, et ei tea, mida sellega teha.
Kuid see oli vaid natuke maad edasi, kuhu keegi teine ei üritanud minna.
Huvitav, mis on Jumalal me jaoks tee peal, kui teeme pöörase katse?
"Siis nad tulid tagasi ja läksid teise telki, kandsid ka sealt
ja läksid ning matsid maha. Aga siis ütlesid nad üksteisele:
"Me ei talita õigesti! See päev on hea sõnumi päev.
Kui me vaikime ja ootame, kuni hommik koidab, jääme süüdlasteks.
Seepärast tulge nüüd, mingem ja kuulutagem seda kuningakojas!"
Ja nad tulid ning hüüdsid linna väravahoidjaid,
jutustasid neile ja ütlesid: "Me läksime süürlaste leeri,
ja vaata, seal ei olnud kedagi ja inimese häält ei olnud kuulda,
küll aga olid kinniseotud hobused ja eeslid, samuti olid telgid sellised,
nagu need olid olnud." Siis väravahoidjad tõstsid kisa
ja sellest teatati kuningakojas."
Nende proovimise tõttu sai keegi teine vabaduse.
Kuna nad proovisid, sai kogu linn vabaks.
Kuna nad proovisid, said inimesed, kes olid näljas, süüa.
Need, kes mõtlesid oma lapsed tappa toidu pärast, võisid öelda:
ma ei pea seda tegema, sest nemad proovisid.
Kuid nad mõistsid, et nad proovisid midagi ja leidsid Jumala.
Nad oleksid võinud sinna jääda ja nautida seda kõike üksi.
Kuid võti, et Jumal sekkuks su proovimisse
ja võti, et see õnnistus jätkuks,
on see, kui sina saavutad läbimurde, siis lähed tagasi leeri ja ütled:
te arvate, et teile ei meeldi hobuseliha, kuid tegelikult meeldib!
Et kui seda sööte, siis surete, aga ma sõin ja olen elus.
Teile öeldi, et te ei või minna üle mäe ja võita seda armeed,
kuid tegelikult me võitsime, sest Jumal oli meiega
ja seetõttu te võite minna.
Teismelise poisina sa ei usu, et võid midagi muuta,
kuid ma viskasin kivi hiiglase pihta ja päästsin rahva, sest proovisin.
Teismelise tüdrukuna kuninga haaremis sa ei usu, et sind märgataksegi,
kuid ma tõusin ja ütlesin, mida pidin ütlema
ja seetõttu hoiti ära genotsiid. Kui mina tegin, võid sina ka.
Inimesed on teisel pool su proovimist ja nad peavad teadma,
et sa proovisid ja oled ikka elus, et sa katsetasid ja oled ikka siin!
Peame hakkama rääkima üksteisele pöörastest asjadest, mida proovisime.
Mäletan, kui olin 14.a. ja olin kuulnud nii palju, et Jumal tervendab
ja olin näinud inimesi terveks saamas, kuid polnud kunagi ise proovinud.
Polnud kunagi pannud kätt kellegi peale ja öelnud: Jeesuse nimel, ole terve.
Mäletan selgelt, olin Piiblinädalal. Arvan, et olin tegelikult 12.a.
Olime Piiblilaagris, ruum oli rahvast täis.
Olin koos sõbrannaga, kellel oli selline kasvaja varba peal.
Ta ootas palvejärjekorras, ta oli ainult 12.aastane.
Mõtlesin endamisi: mis neil seal rivis on, mida mul pole?
Sõbranna läheb nende juurde, nad panevad oma käed ta peale
ja ütlevad, mida olen miljon korda kuulnud.
Võib-olla mina võin proovida. Ütlesin sõbrannale: las ma proovin!
Oled nagunii järjekorras, võib, ma palvetan su eest?
Panin silmad kinni, polnud aimugi, mis ma tegin, aga proovisin ikkagi!
Ütlesin: Jeesuse nimel, kuku ära!
Oligi kõik, kogu palve. Kuku ära, Jeesuse nimel!
Te ei usu, kuid see asi kukkus me silme all ära.
Sõna otseses mõttes, see kasvaja kukkus küljest ära.
Ta kõndis palvejärjekorda, kuid tuli tagasi ja ütles:
see on lahti, tuleb mu jala küljest ära. Lihtsalt tuligi lahti.
Mõistsin, et mul pidi vaid nii palju usku olema, et prooviksin.
Mõned teist ootavad, et professionaalid lahendaksid asjad.
Ootate, et teised teevad asjad ära te elus,
kuid Jumal ütleb: olen sinuga ja sinu poolt.
Neil pidalitõbistel polnud kedagi, kuid miski neis ütles:
lähme vaenlase leeri, vaatame, mis Jumal võib teha.
Ja Jumal tuli kohale! Nende proovimine vabastas rahva.
Mis sinu proovimine teha võib? Kui proovid kiusajale vastu seista?
Paljud sa säästad, kui ütled midagi? Kui proovid ja ütled:
enam sa ei hirmuta mind! Paljud sa veel vabastad?
Kui proovid ja ütled: võtan ette selle valdkonna äris ja saavutan edu,
kus keegi pole õnnestunud. Mis võib Jumal teha, kui proovid?
Ära lase elul end alla kiskuda ja öelda, et sa enam ei üritaks!
Ära lase olukordadel end sulgeda ja võtta Jumala osa endast välja,
mis tahab proovida. Jumal ütleb: tee proovi!
Ei tea, kas Paulus luges internetist, et taskurätt võib kellegi tervendada.
Ma ei usu küll. Kuid inimesed said ta taskuräti läbi terveks.
Mis see veel on? Ma ei tea, lihtsalt proovime.
Jumal teab, mis see sinu elus on. Mille kohta küsid: miks, miks?
Mis see on su sees, mille suhtes otsustasid, et ei suuda seda teha.
Võib-olla pead enda sees üles ärkama ja ütlema:
see on pöörane aasta, teen oma suu lahti.
Ütlen midagi, investeerin, õpin. Olen alati tahtnud, aga ei proovinud,
sest pole vanuse tõttu julgenud. Pane end kursusele kirja,
tee see äriotsus, taotle ametikõrgendust.
Kui sa ei seda ei saa, vähemalt sa proovisid!
Keegi ei pane seda pahaks!
Tõuseme!
Sel aastal, nagu igal aastal, oleme kutsutud Jumalas
tooma muutust, elu, valgust pimedusse.
Me ei saavuta muutust, milleks Jumal meid kutsub, kui oleme arad.
Sule oma silmad praegu ja mõtle asjadele, kus Jumal ütleb:
usu minusse, tee proovi, mine kaugemale, tõuse püsti,
ütle midagi!
Inimeste vabadus lasub su otsusel.
Ehitame põlvkondi
Mis ühendab põlvkondi?
Mida võime üksteiselt õppida?
Kuidas saame koos ehitada?
Kuidas saame koos kasvada?
Kuidas saame koos elada?
Võin kujundada uut põlvkonda
Võin olla isakuju
Nende kirg ja innukus on ligitõmbavad
Olen küll 40.aastane, aga mulle meeldib see
Põlvkonnad saavad inspiratsiooni
Inspireerime üksteist
Naerame koos
Põlvkonnad tunnevad koos elust rõõmu
Õpime neilt, kes lähevad me ees
Astume nende jälgedes
Haarame kinni tulevikust
Põlvkondi juhitakse
Mina teenin Jumalat siin
Igas vanuses inimestega
Põlvkonnad teenivad Jumalat koos
Minu põlvkonnal on midagi anda
Meile on antud võimalus
Unistused täituvad siin
Põlvkondadele antakse võimalus
Jumal iga põlvkonna keskmes
Panustame tulevasse põlvkonda
Kasvatame võitjaid
Rajame head alused
Põlvkonnad kasvavad
Rahvapõlv ülistab rahvapõlvele sinu tegusid
ja nad kuulutavad sinu suurt vägevust Psalm 145
Põlvkonnad saavad rajatud
Põlvkonnad on armastatud
Põlvkonnad on õpetatud
Põlvkonnad on rahulolevad
Põlvkonnad on koos
Põlvkonnad on lugupeetud
Põlvkonnad on tugevad
Ehitame põlvkondi
Kui sulle meeldis tänane saade, palun saada meile tagasisidet.
Saada meile oma palvesoovid, tahame sind toetada.
Meie kodulehel on veel materjale, mis võivad olla sulle abiks.
Loodame, et need on sulle õnnistuseks.
Suur tänu vaatamast!
Tõlge: Riina Karik